વર્ષના દૈનિક એવરેજ સ્તરની સરખામણીએ ડિસેમ્બરમાં કોમોડિટી કારોબારમાં ભારે ઘટાડો નોંધાયો છે. એનસીડીઇએક્સના કારોબારમાં પણ મોટો ઘટાડો નોંધાયો છે. એક્સચેન્જના પ્રવક્તાના જણાવ્યા પ્રમાણે નોટબંધીના કારણે હાજર બજારના કારોબારમાં ઘટાડો નોંધાયો છે અને ડેરીવેટિવ બજારમાં પણ તેની અસર નોંધાઇ છે. નોટબંધી જેવા મોટા સુધારાના કારણે કારોબાર પ્રભાવિત થયો છે. કોમોડિટી કારોબારીઓના જણાવ્યા પ્રમાણે સામાન્ય રીતે ડિસેમ્બર મહિનામાં અન્ય મહિનાઓની સરખામણીએ કારોબાર ઓછો થાય છે. આ વખતે નોટબંધીના કારણે ડબલ માર પડ્યો છે.